Mirid kawontênaning gêgambaran, cocogipun kalihan ingkang nglampahi, punika pancèn ingkang angèl piyambak, awit ing ngriku ingkang nuwuhakên raos gêsang. Dados saupami mujudakên kaprihatosaning tiyang jalêr, punika dèrèng tamtu sagêd cocog dipun tindakakên wontên ing tiyang èstri. Namung tumraping sêngsêm pinanggih ing jalêr lan èstri ingkang dipun awaki ing èstri sadaya, punika sampun pinanggih mungguh, awit ing ngriku ngalusakên kasusilan.